થરાદ તાલુકાના ખાનપુર ગામની સીમમાં વાવેતર કરાયેલા અફીણના 5000 છોડ મળી આવતાં ખળભળાટ મચ્યો છે. પોલીસે બાતમી આધારે રેડ પાડી રૂ.9.65 લાખની કિંમતના 96 કિલો 500 ગ્રામ અફીણનાં કાલાં કબજે લીધા હતા. અને ખેડૂત માવજી પ્રજાપતિને ઝડપી લઇ તેની સામે એનડીપીએસ એક્ટ મુજબ ગુનો દાખલ કરી વધુ કાર્યવાહી હાથ ધરી હતી. નોંધનીય છે કે જિલ્લામાં અફીણની ખેતી પકડાઇ હોય તેવી આ પ્રથમ ઘટના છે.થરાદના પીઆઇ જે.જી. ચાવડાને ખાનગી બાતમી મળતાં તેમણે પીએસઆઇ આર.જી. ચૌધરી અને સ્ટાફ સાથે ખાનપુરની સીમમાં માવજી નશા પ્રજાપતિ નામના ખેડૂતના ખેતરમાં દરોડો પાડ્યો હતો.